**М О Т И В И**

към Закон за изменение и допълнение на Закон за управление на отпадъците

1. **Причини, които налагат разработването на Закон за изменение и допълнение на Закон за управление на отпадъците:**

С *Регламент (ЕС) 2017/997 на Съвета от 8 юни 2017 г. за изменение на приложение III към Директива 2008/98/ЕО на Европейския парламент и на Съвета относно отпадъците по отношение на опасното свойство НР 14 „Токсични за околната среда“* се въвеждат европейски хармонизирани критерии за определяне на опасното свойство НР 14 „Токсични за околната среда“. Във връзка с това е разработен настоящият проект за изменение и допълнение на Закона за управление на отпадъците (ЗУО), тъй като в българското законодателство Приложение III към Директива 2008/98/ЕО на Европейския парламент и Съвета от 19 ноември 2008 година относно отпадъците и за отмяна на определени директиви е транспонирано в Приложение № 3 на същия закон.

1. **Предлагани изменения и допълнения:**

С проекта на ЗИД на ЗУО се изменя и допълва Приложение № 3 на ЗУО.

 **ІІІ. Очаквани резултати от прилагането на ЗИД на ЗУО:**

Приемането на ЗИД на ЗУО се очаква да доведе до хармонизиране на изискванията на националното законодателство с изискванията на Европейския съюз в областта на управление на отпадъците.